CELEX: 31999R0183
Language: bg
Date: 1999-01-25 00:00:00
Title: Регламент (ЕО, ЕОВС, Евратом) № 183/1999 на Съвета от 25 януари 1999 година за изменение на Регламент (ЕО, Евратом, ЕОВС) № 840/95 за изменение на Регламент (ЕИО, Евратом, ЕОВС) № 2290/77 относно определяне на възнагражденията на членовете на Сметната палата

01/ 08
            
            
               BG
            
            
               Официален вестник на Европейския съюз
            
            
               246
            
         31999R0183
   
               L 021/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО, ЕОВС, ЕВРАТОМ) № 183/1999 НА СЪВЕТА
   
   от 25 януари 1999 година
   за изменение на Регламент (ЕО, Евратом, ЕОВС) № 840/95 за изменение на Регламент (ЕИО, Евратом, ЕОВС) № 2290/77 относно определяне на възнагражденията на членовете на Сметната палата
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 188б, параграф 8 от него,
   като взе предвид Договора за създаване на Европейската общност за въглища и стомана, и по-специално член 45б, параграф 8 от него,
   като взе предвид Договора за създаване на Европейската общност за атомна енергия, и по-специално член 160б, параграф 8 от него,
   като има предвид, че Съветът следва да определи заплатите, обезщетенията и пенсиите на председателя и на членовете на Сметната палата;
   като има предвид, че Регламент (ЕО, Евратом, ЕОВС) № 840/95 (1) измени разпоредбите на Регламент (ЕИО, Евратом, ЕОВС) № 2290/77 (2) по отношение на заплатите и временните обезщетения при прекратяване на трудово правоотношение, и предвиди в член 2, че придобитите на датата на неговото влизане в сила права на пенсии не се изменят от него;
   като има предвид, че Първоинстанционният съд в Съдебно решение от 30 септември 1998 г. по Дело Т-121/97 установи, че член 2 от горепосочения регламент е противозаконен и следователно Регламент (ЕО, Евратом, ЕОВС) № 840/95 следва да се измени с оглед поправяне на това незаконно положение,
   ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО, Евратом, ЕОВС) № 840/95 се изменя, както следва. Член 2 се заменя със следното:
   
      „Член 2
      Придобитите преди 1 ноември 1993 г. права на пенсия не се променят с настоящия регламент.“
   
   Член 2
   Настоящият регламент влиза в сила в деня след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 януари 1999 година.
      
         
            За Съвета
         
         
            Председател
         
         J. FISCHER
         
      
   
   
      (1)  ОВ L 85, 19.4.1995 г., стр. 10.
   
      (2)  ОВ L 268, 20.10.1977 г., стр. 1. Регламент, последно изменен с Регламент (ЕО, Евратом, ЕОВС) № 840/95.